Jalaluddin, itakuwa bure kutoroka!
Itakuwa vyema ujisalimishe!
Sijawahi kuinama mbele ya mtu yeyote na sitawahi kuinama.
Asifiwe mungu wa kike Bhawani!
Mfalme, uko sawa?
Kaka!
Mbona?
Mbona umefanya hivyo?
Mbona umekubali kuchomwa kwa mshale uliokuwa unanilenga?
Kwanza, wewe ni shemeji yangu.
Hakuna kaka yeyote atawahi kukubali taabu impate mume wa dadake.
Pili, wewe ndiye mfalme.
Tumekuja hapa kukulinda.
Tutatoa uhai wetu ili tukulinde.
Mfalme, sisi ni wachache kuwaliko
na hata jeshi letu haliko tayari.
Licha ya hayo, tutawashinda.
Shambulieni!
Hawa ndio wahalifu! Ninataka kuwaona wakichomeka hadi wawe majivu...
ili wagundue uchungu walionipa.
Je, kuna kitu ungependa kusema?
Nataka kuambia mtu aliyetusaliti kitu.
Bhagwant Das, hii ndiyo njia ya kudumisha uhusiano?
Babako alikuja kwetu na posa
na wana wake wamekuja kutushambulia.
Babangu alitimiza wajibu wake
na mimi ninatimiza wajibu wangu.
Kama ungefanya wajibu wako
na ulinde raia wako dhidi ya magaidi, haya yote hayangefanyika.
Mfalme, amri ni gani?
Tumeshinda!
Chomeni maiti hizi.
Ulikuwa wakati wa kurudi Agra baada ya ushindi dhidi ya Sujanpur.
Safari hiyo iliwachukua siku mbili.
Wakati wa vita hivyo, Jalal alipata kitu cha thamani zaidi kuliko ushindi.
Alijua kuhusu uaminifu wa Bhagwan Das.
Alihatarisha maisha yake lakini hakuruhusu Jalal aumie.
Jalal alikuwa amechanganyikiwa...
kama achukulie kaka za Jodha kama wauaji wa mtoto wake...
au awashukuru kwa sababu ya kumwokoa.
Malkia, shika peremende hizi.
Baada ya kuomboleza, sasa ni wakati wa kusherehekea.
Hakika huu ni wakati wa kusherehekea.
Mfalme hajashinda vita tu, bali ameonyesha mfano.
Haijalishi vile ambavyo hali ilivyo au vile maadui walivyo,
kama utajitahidi,
unaweza kushinda.
Nimesikia kuwa waliwashambulia kwa siri
lakini bado Mfalme aliwashinda.
Lakini Malkia kuna jambo muhimu zaidi.
Kama kaka za Jodha hawangeenda kwenye vita hivyo,
basi matokeo yangekuwa tofauti.
Basi sifa inaenda kwa Mfalme.
Hakushinda kwa sababu Bhagwant Das
au kaka za Jodha walikuwa pamoja naye.
Alishinda kwa sababu anajua
mtu wa kuweka karibu naye.
Mfalme anajua jinsi ya kutumia wakati wake, na watu.
Hoshiyar, washa mataa kwa kasri nzima.
Mfalme wangu anarudi baada ya ushindi wake.
Hongera waziri.
Mfalme ameshinda vita dhidi ya Sujanpur.
Kushinda magaidi wachache si ushindi.
Nilishinda Mathura, Malwa
na maeneo mengine mengi.
Lakini sijawahi kuona furaha kama hii.
Jalal ameshinda vita vidogo na sherehe zianendelea
kana kwamba ameshinda India zima.
Adham, yeye ndiye mfalme.
Hata akipiga chafya, ni habari.
Kwa sababu yeye ndiye mtawala.
Wengine wanakuja baada yake.
Lakini mama, Jalal husifiwa kwa sababu ya juhudi zangu pia.
Adham, kumbuka jambo moja.
Upanga hutumiwa na mikono
lakini ushindi huongezwa kwa jina lako.
Umecheza chesi, sivyo?
Vibaraka hushinda lakini mfalme anayefanya kitendo kimoja tu,
huchukuliwa kama mshindi.
Ndiyo sababu ninataka kuwa mfalme.
Asham, kabla ya kutunga ndoto hiyo, tambua ukweli unaokuuma.
Ukishindwa kwa sababu ya kosa la mwanajeshi
hilo linachukuliwa kama kushindwa kwa mfalme.
Kama unataka kuwa mshindi basi kuwa na nguvu ya kutosha,
ya kuvumilia kushindwa. Kwa sasa, huna nguvu hiyo.
Kwa hivyo kwa sasa, tabasamu
kisha uje umpongeze Mfalme, kama mtu mwaminifu.
Nifuate.
Nyote simameni wima!
Mfalme wa Uhindi
...Jalaluddin Mohammad anakuja.
Mbona kuna kelele nyingi huko nje?
Mfalme anakaribishwa.
Ameshinda vita.
Habari ni kuwa, kaka ya Bi. Jodha
...Bhagwant Das alijeruhiwa vibaya kwenye uwanja wa vita.
Mungu, wewe ni mwema.
Kwa sababu ya baraka zako, Mfalme ameshinda.
Tunakushukuru.
Wewe ni mkarimu sana.
Ee, Mungu! Ni vizuri kuwa kidonda hiki si kikubwa sana.
Mama, hata kama kingekuwa kikubwa, ni nini kingetendeka?
Majeraha unayopata vitani ni alama za ushindi.
Mwanajeshi hujivunia majeraha hayo.
Paka kidonda hicho dawa ya kuchua.
Mama, dawa ilishapakwa
nilipoua Ratan Singh, mwana wa mfalme wa Sujanpur.
Bhagwant Das amejeruhiwa pia.
Mtaalamu wa mitishamba, mpe matibabu.
Sijui Malkia Jodha atahisi vipi
atakapopata habari hizi.
Umesikia?
Mfalme aliua Ratan Singh mwana wa Mfalme wa Sunjapur, aliyesaidia magaidi.
Kaka...haya...vipi? Mbona?
Ulipata majeraha haya yote kwa ajili ya nani?
Kwa ajili ya mtu niliyepaswa kulinda.
Kulikuwa na haja gani ya kushiriki kwenye vita?
Ulihatarisha maisha yako ili uokoe maisha yake.
Aliua mume mtarajiwa wa dadangu.
Jodha, hakumuua.
Alikufa kwenye uwanja wa vita.
Jodha, kuna vifo kwenye uwanja wa vita.
Jodha, Sukanya hakuwa ameolewa na Ratan Singh.
Jodha, usijali.
Katika muda wa siku chache, tutamtafutia Sukanya mume.
Hamtapata mtu yeyote. Hatapata mume.
Baada ya ndoa yangu, mlienda katika himaya nyingi.
Lakini hakuna mtu yeyote alikubali posa ya Sukanya.
Na sasa, habari zitakapoenea kila mahali
kuwa kaka za Sukanya walipigana na jamaa zao watarajiwa,
ni nani atakuwa tayari kuoa Sukanya?
Kaka, nini kitatendekea dadangu?
Mbona Sukanya avumilie taabu zangu?
Haya yote yanafanyika kwa sababu ya Mfalme.
Lakini sielewi mbona nyote mlimsaidia.
Jodha, huo ulikuwa wajibu wetu. Yeye ni shemeji yetu.
Pamoja na hayo, baba alikubali cheo chake.
Kumuunga mkono kuliambatana na maadili na desturi zetu.
Ninasikitishwa na siku ambayo,
mtu huyu alikuja katika maisha yangu.
Mbona nilikubali kuolewa naye?
Amenipokonya kila kitu.
Furaha yangu, fahari yangu, heshima yangu...
na sasa amepokonya Sukanya furaha yake pia.
Moyo wangu...
unalaani mfalme kwa sababu yeye...
Hapana Jodha. Yeye ni mume wako.
Mlishaweka nadhiri mbele ya moto mtakatifu.
Usiwahi kumlaani hata kimakosa.
Kaka, utanizuia kumlaani...
lakini moyo wangu je?
Sina kitu kingine ila chuki kwake.
Ninaweza kumlaani.
Hapana Jodha.
Mila za familia yetu hazikuruhusu kufanya hivyo.
Kama hivyo ndivyo...
nitafanya chochote ambacho moyo wangu utaniruhusu kufanya.
Jodha.
Jodha, acha!
Jodha!
Umesikia radi?
Ninafikiri kutakuwa na dhoruba.
Ninataka kuzungumza na wewe.
Mnaweza kwenda.
Kwa kuvunja amri ya kuzuiliwa nyumbani bila ruhusa yangu,
umeasi amri zangu.
Ninafikiri yamekuwa mazoea yako.
Utajiteteaje?
Hakuna maelezo. Hakuna mabishano.
Ninakubali kuwa niliua mtoto wako ambaye hakuwa amezaliwa.
Nilimpa Bi. Ruqaiya sumu.
Kwa sababu sikuwa ninataka malkia mwingine awe na mamlaka kuniliko.
Ndiyo sababu nilimuua.
Niko tayari kuadhibiwa. Niue.
Mfalme, ombi la mwisho la mtu anayekufa hutimizwa.
Ombi langu ni kuwa uachilie kaka zangu.
Walikulinda mlipokuwa kwenye vita.
Wao na babangu hawajui mpango wangu.
Huu ulikuwa mpango wangu.
Ilikuwa njama yangu.
Ruqaiya!
Mbona umefanya hivyo, Ruqaiya?
Kwa sababu katika Ufalme wa Mughal,
kuua mwanamke ni kinyume cha usodai wa mfalme.
Hususan mwanamke asiye na hatia.
-Eti nini? -Ndiyo mfalme.
Malkia Jodha hakuua mtoto wangu.
Amekiri sasa hivi kuwa yeye ndiye mhalifu halisi.
Mfalme, lazima ana sababu ya kudanganya.
Lakini kuna sababu maalum ya kile ambacho nimesema.
Ninataka kuongea na wewe faraghani.
Ruqaiya, kama Bi. Jodha siye muuaji
basi nani alitenda dhambi hii?
Jalal, mhalifu huyo yuko karibu sana na wewe.
Ukisikia jina lake, hutaamini.
Usizungumze kwa mafumbo, Ruqaiya.
Niambie jina la mtu huyo.
Kabla ya kusikia jina lake, hutaona ushahidi kwanza?
Hiki ni nini, Ruqaiya?
Hili ndilo sanduku lililokuwa limewekwa sumu.
Nilipoteza mtoto wangu baada ya kuinywa.
Muuaji alichanganya sumu na zafarani iliyokuwa imetoka Amer.
Kwa kuwa ulinzi uliimarishwa,
mtu huyu hangeweza kutupa sanduku hili.
Nilipata sanduku hili kwa muuaji halisi...
au mhusika sawa katika dhambi hii.
Mtu huyo ni nani?
Ulitoa sanduku hili wapi?
Kutoka chumba cha Sultana Salima.
Ruqaiya, unajua unayelaumu?
Yeye ni mjane wa hayati Khan Baba
na ni mke wako pia.
Jalal, simlaumu bila sababu.
Ulipoenda vitani, nilipeleleza mambo vizuri.
Malkia Salima ana homa?
Malkia Salima.
Unahisi vipi sasa?
Hujambo malkia?
Lala.
Wewe si malkia tu, wewe ni dadangu pia.
Ni jambo la kututia wasiwasi?
Ana homa kidogo.
Nitampatia dawa. Atakuwa sawa baada ya siku mbili au tatu.
Huku nimevumilia uchungu wa kutenganishwa na hayati Bairam Khan
hakuwezi kuwa na uchungu mwingi kuliko huo.
Malkia, nahitaji kusaga dawa.
Ninaweza kupata kinu na mchi?
Angalia pale.
Kunywa dawa.
Nitazunguka kwenye makazi ya wanawake.
Sawa.
Mbona umeniita?
Nilikuwa ninataka kukwambia jambo muhimu.
Mnaweza kwenda.
Khwaja Sera, tatizo ni lipi?
Nimekipata kwenye meza ya Salima.
Hiki ni nini?
Malkia, sumu ya datura ilikuwa imewekwa kwa sanduku hili.
Ilisababisha kifo cha mwana wako.
Mungu wangu!
Malkia Salima alifanya haya yote.
Hapana, haiwezekani.
Yeye ni dadangu.
Usaliti mkubwa sana.
Kwa ajili ya uhusiano wetu,
nilimpatia anasa nyingi kuliko malaika wengine huku.
Nilimchunga lakini amenisikitisha.
Mtaalamu wa mitishamba, usimwambie mtu yeyote
ulichopata kwenye meza ya Salima au kile ambacho tumezungumzia.
Nitaambia Mfalme haya.
Siamini. Alikuwa binti ya shangazi yangu.
Nilimsaidia baada ya kifo cha Khan Baba.
Nilikuwa mlinzi wa Rahim.
Alinifanyia haya!
Jalal, hata mimi sikuamini.
Anaweza kuwa jamaa yetu lakini yeye ni mwanamke.
Alikuwa na nia ya kulipiza kisasi kwa sababu ya kifo cha mume wake.
Anaweza kufanya chochote
ili alipize kifo cha mume wake.
Kuna sababu nyingine moja.
Nisipozaa mtoto, kuna uwezekano kuwa
utamfanya Rahim awe mrithi wa Ufalme wa Mughal.
Ninakubali kuwa yeye ni dadangu na yeye ni binti ya shangazi yako.
Lakini Jalal, ni nani hawezi kutaka kuwa mama malkia?
Hebu niambie.
Nani hawezi kutaka kuitwa
mama ya mfalme wa siku zijazo?
Jalal, sijui ni nini kimetendekea malkia wako.
Kwa upande mmoja kuna Jodha
ambaye amemdanganya Mfalme.
Kwa upande mwingine kuna Salima...
ambaye kwa ajili ya ufalme...
Niliua mtoto wako.
Nilipatia Malkia Ruqaiya sumu.
Kwa sababu sikuwa ninataka malkia yeyote awe na mamlaka kuniliko.
Ndiyo maana nilimuua.
Niko tayari kuadhibiwa.
Niue.
Anaweza kuwa binti mfalme wa Amer,
lakini hawezi kuwa mkuu kuliko Malkia wa India.
Salimia malkia kwanza, kisha uongee.
Ninafikiri umejifunza kusimulia hadithi tu.
Hakuna mtu yeyote alikufunza uhalisia wa maisha.
Usifanye uadui na mtu muhimu.
Mbona Bi. Ruqaiya amenikinga?
Mbona amesema kwa uhakika kuwa sina hatia?
Amepata mhalifu?
Tatizo ni lipi?
Simameni wima!
Mfalme wa India...
Mfalme Jalaluddin Mohammad anakuja.
Bi. Jodha, mbona umenidanganya...
Kuwa uliua mtoto wangu?
Nijibu, Bi. Jodha!
Mbona umedanganya mfalme wa Ufalme wa Mughal?
Unafikiri wewe ni mkuu?
Au huheshimu hadhi yangu?
Mimi si wa maana kwako.
Umechukulia...
maisha yangu na hisia zangu kama mchezo.
Uhusiano wetu ni mchezo kwako.
Kwa kunioa, ulinitoa Amer ukanileta Agra.
Huo ulikuwa mchezo.
Ulinichukulia kama mtumishi badala ya mke.
Huo ulikuwa mchezo.
Nini kingine umefanya ila kunitusi
na kudhihaki hisia zangu kila wakati?
Kwanza ulinilaumu kuwa
niliandaa chakula chenye viungo vingi, kilichochoma mdomo wako.
Kisha ukanilaumu kuwa niliua mtoto wa Malkia Ruqaiya.
Uliwazuilia kaka zangu bila sababu yoyote.
Kwa kusingizia vita, uliua mume mtarajiwa wa dadangu.
Na haya yote ni mchezo kwako.
Mume alizuilia mke wake nyumbani.
Kuna dharau lipi kubwa zaidi kuliko hilo?
Niliapa tena na tena kuwa
sina hatia na sikufanya chochote.
Lakini hukunisikiliza hata kidogo.
Heshima ya mwanamke, tabia na hadhi yake
yote ni mchezo kwako.
Leo Malkia Ruqaiya amesema kuwa muuaji ni mtu mwingine.
Hivyo basi ukakubali.
Kesho ikithibitishwa kuwa mtu huyo si mhalifu,
utalaumu mtu mwingine, kisha mwingine na mwingine.
Mfalme, hata kutenda haki kumekuwa mchezo kwako.
Ndiyo.
Nilidanganya kuwa niliua mtoto wako.
Vyovyote vile, ni lazima mchezo huu uishe.
Utaniua kwa upanga wako kwa sababu ya kiburi chako.
Lakini watu wengine wasio na hatia watanusurika.
Nilikubali madai yako ya uongo
kwa sababu hukumu ya kifo ni afadhali kuliko adhabu ya kuwa mke wako.
Ninakuchukia sana...
kiasi kuwa napendelea kufa.
Ndiyo sababu nilidanganya.
Natamani kukulaani...
lakini dini yangu na mila zangu
haziruhusu mke kufikiri mabaya kuhusu mumewe.
Ndiyo sababu nilichagua njia hii
ya kupata uhuru kutoka kwako, dhuluma zako na mchezo huu.
Ni heri kufa...
kuliko kuteseka kila wakati.
Lakini Malkia Ruqaiya hajanipa nafasi hiyo.
Mfalme, ninakuomba utoke hapa.
Toka hapa!
Ninaweza kukuuliza swali, Jalal?
Mbona ulimwoa, ilhali ulijua kuwa humpendi
na kuwa anakuchukia sana?
Nilimwoa kwa sababu, kutomfanya awe wangu...
kulikuwa kunanifanya nijihisi mshinde.
Nilikuwa ninataka kumwoa
na nimtambulishe mbele ya kila mtu kama ukumbusho wa ushindi wangu.
Nilikuwa ninataka kuvunja heshima yake.
Chuki yake ingenipa amani.
Lakini sikufikiri angenifanyia haya yote.
Je, naweza kupendekeza kitu?
Mbona usimrudishe Amer?
Ruqaiya, hadi sasa haijathibitishwa kuwa hana hatia.
Siwezi kumfukuza.
Lakini ninafikiri hana hatia.
Jalal, kuna sababu ya kila uhalifu.
Bi.Jodha hataki mamlaka wala hadhi ya ufalme.
Hajali kuhusu mali wala kiti cha ufalme.
Hata hajali kukuhusu.
Simama, Jalal.
Fanya uamuzi kuhusu Sultana Salima haraka iwezekanavyo.
Aseme ukweli kuhusu sanduku hili...
au awe tayari kuadhibiwa.
Nitafanya hivyo.
Lakini kwa sasa, suala hili linapaswa kuwa kati ya mimi,
wewe na mtaalamu wa mitishamba.
Hakuna mtu mwingine anapaswa kujua kulihusu, Ruqaiya.
Sielewi kinachoendelea.
Kaka za Jodha waliokoa maisha yangu
ilhali niliwazuilia nyumbani kwa msingi wa tuhuma tu.
Sasa jina la Malkia Salima limetajwa.
Lakini nilimheshimu sana baada ya kifo cha Khan Baba.
Nikawa mlinzi wa Rahim.
Angefikiriaje kufanya kitendo kama hicho, baada ya hayo yote?
Je, nitakosea tena?
Maisha marefu kwa Mfalme!
Mfalme, umeniita?
Ndiyo.
Nina mtanziko mkubwa sana. Ninataka ushauri wako.
Ulikuwa mshauri wangu baada ya kifo cha Khan Baba.
Hakuna mtu mwingine anaweza kunipa ushauri bora kukuliko.
Ni vizuri sana kuwa unanichukulia kuwa mwenye uwezo huo.
Hebu niambie mtanziko wako.
Nimepata ushahidi unaothibitisha kuwa Malkia Jodha hana hatia.
Hebu niambie, nitafanyaje? Kwa sababu sitaki
kufanya kosa la kuwa mwonevu.
Samahani, Mfalme...
Lakini iwapo ushahidi huo unathibitisha kuwa Malkia Jodha hana hatia,
basi ushafanya kosa.
Kwa sababu baada ya kumzuilia mtu, ikitibitishwa kuwa hana hatia
basi hilo ni kosa la Mfalme. Na...
Niambie bila woga.
Maoni yako ni muhimu kwangu.
Bwana, mhalifu halisi anapofichuliwa
ni suala tofauti.
Lakini kulingana na sheria,
unapaswa kuachilia Malkia Jodha na kaka zake, mara moja.
Kwa sababu wahalifu 100 wanaweza kuachiliwa huru
lakini mtu mmoja asiye na hatia hapaswi kuadhibiwa.
Hii ni sheria ya ufalme.
Napaswa kumpa mtu ninayeshuku adhabu ipi?
Hakuna mtu yeyote anaweza kupinga mapenzi ya Mfalme.
Sasa hivi una shaka lakini huna ushahidi.
Itakuwaje kesho mhalifu huyo akithibitishwa hana hatia
kama Malkia Jodha?
Utarudia kosa lile lile.
Kurudia kosa tena na tena kunaweza kwenda kinyume na usodai wa mfalme.
Ndiyo maana, kabla ufanye uamuzi wowote
unafaa kutafuta ushahidi thabiti.
Kulingana nami, unapaswa kuamua adhabu baada ya kuwa na hakika.
Asante.
Umetatua tatizo langu.
Mara nyingi washauri husema kile ambacho mfalme anataka kusikia.
Lakini ushauri wako umenionyesha njia inayofaa.
Asante kwa kunisaidia kurekebisha kosa langu.
Nimefurahi kuwa nimeweza kukuhudumia.
Siku 10 zilizopita nilitangaza uamuzi wangu kwa korti hili.
Mamangu Mariyam Makani, Padri na Shamshuddin
walipendekeza niwape Malkia Jodha na kaka zake
siku 10 za kuthibitisha kuwa hawana hatia.
Muda huo umeisha leo.
Ninashukuru Mamangu na watu wote
wanaojaribu kudumisha haki ya Mughal.
Katika siku hizo 10, Malkia Jodha na kaka zake
hawakuweza kuthibitisha kuwa hawana hatia.
Lakini nimepata ushahidi unaothibitisha kuwa hawana hatia.
Mbona niadhibu watu wasio na hatia?
Ninaondolea Malkia Jodha na kaka zake madai yote.
Kwa heshima ifaayo, nimewaachilila.
Pamoja na hayo,
ninashukuru wana mfalme wa Amer kwa sababu ya ujasiri na uaminifu wao.
Licha ya kusingiziwa mengi na kuzuiliwa nyumbani
hawakutelekeza uaminifu wao.
Waliniunga mkono dhidi ya wakwe zao watarajiwa.
Mwana Mfalme Bhagwant Das alihatarisha maisha yake ili aniokoe.
Ninamsifu kwa moyo wangu wote na ninamtunukia cheo cha kifalme.
Nataka nyote muishi huku kama wageni wangu
hadi nimpate mhalifu halisi.
Ungependa kusema kitu, Maan Singh?
Amri zako zitafuatwa.
Hadi mhalifu halisi ashikwe,
babangu na wajomba zangu watakaa huku.
Kwa sababu mimi pia nilihuzunishwa na kifo cha mrithi wa ufalme huu.
Maan Singh, nina ombi lingine kwako.
Rudi kwenye cheo chako.
Malkia Jodha...
unaweza kurudi katika chumba chako.
Mama. Mama.
Nitaenda kuita mtaalamu wa mitishamba.
Mbona? Nini kimekutendekea sasa?
Si mimi mama. Wewe ni mgonjwa.
Javeda, sihitaji daktari.
Kweli? Nikufanyie chochote?
Kweli? Unaweza kunifanyia nini?
Mambo mengi, mama. Ninafikiri tumbo lako linatibua.
Nina tembe tamu za tumbo kutoka kwa mtaalamu wa mitishamba.
Meza tembe moja na...
Sawa.
Basi kama tumbo lako halitibui nina uhakika kichwa chako kinauma.
Nitakanda kichwa chako kwa mafuta yaliyochanganywa na kafuri
na mbegu za mpopi, kwa kutumia vidole vyangu laini.
Angalila, hata nimejipaka marashi ya waridi.
Ondoka Javeda. Ondoka.
Javeda, umekuwa na taahira ya akili tangu uzaliwe?
Mbona huelewi?
Kuna mambo ya kisiasa yanayoendelea huku.
-Na wewe... -Mungu wangu.
Nini kimetendeka?
Malkia kwenye makazi ya wanawake waligombana tena?
Javeda, siku 10 zimeisha.
Mama, leo ni siku ya saba ya mwezi mpevu.
Javeda, mpendwa.
Nilikuwa ninasema kuwa siku 10 ambazo Jalal
alikuwa amempa Malkia Jodha zimeisha leo.
Siku 10 zimeisha leo, na uamuzi utafanywa.
Bado sijui atakachofanya Jalal.
Kama Mfalme atanisikiliza, ningesema Malkia Jodha aachiliwe.
Hebu fikiri, Malkia Jodha hawezi kufanya jambo kama hilo.
Jionee mwenyewe. Mungu alimuumba katika wakati wake wa mapumziko.
Alinyunyuziwa urembo na werevu kwa wingi.
Nafikiri ni yeye pekee anayeweza kubadili hali ya mambo ya ufalme huu.
Hebu niambie. Kuna mtu yeyote,
anaweza kuthubutu kusimama mbele ya Mfalme?
Ninaapa. Yeye pekee ndiye mwerevu huku.
-Sivyo? -Mbona Javeda?
Kwani wanawake wote werevu duniani wameaga?
Ni Mungu tu anayejua hilo.
Mpumbavu.
Ninakuuliza, unafikiriaje kuhusu mamako?
Mungu wangu.
Mama, Mungu akupe maisha ya miaka yangu iliyosalia.
Mbona ufe?
Javeda.
Ninakuuliza...
werevu wa Jodha unaweza kufikia wangu?
-Malkia Jodha hawezi kukupinga. -Ndiyo.
Kwa mfano, huwa unasababishia watu shida na Bi. Jodha mwenyewe yuko taabani. Sivyo?
Javeda, swali la mwisho. Jibu hilo tu.
Ndiyo mama.
Hebu niambie...nani kwenye familia yako alikuchagua na kukuleta huku?
Mama! Ni wewe uliyenichagua na ukanileta huku.
Ndiyo sababu unalipiza kisasi kwa niaba yangu.
-Umesema kitu? -Hapana. Ndiyo. Nimesema kitu.
Nimekumbuka ghafla,
kuwa ulikuwa uniandalie tambi leo.
Nilisahau tena!
Nilikuwa ninakuandalia tambi na nimekuja hapa,
kukuuliza ungependa niongeze sukari kiasi gani.
Hebu niambie.
Vidole vyako viororo ulivyokuwa unikande navyo,
uviweke kwenye tambi moto.
Tambi hizo zitakuwa tamu.
-Mama, wewe ni mzuri sana. -Sivyo?
-Nitakuandalia tambi tamu, sasa hivi. -Na ukumbuke...
-usiharakishe. -Ndiyo, mama. Sasa hivi.
Sikiliza. Sikiliza Javeda.
Ni nini hiki ulichokuwa unipake kichwani?
Mafuta yaliyotengenezwa kwa mbegu za mpopi na kafuri.
Jikoni, utapata watu wa kukanda. Enda.
Nisamehe waziri.
Mungu aniokoe.
Mmoja anaondoka na mwingine anaingia. Sema unachotaka kusema.
Bibiye,
Mfalme ameachilia Bi. Jodha.
Jalal amemwachilia Jodha?
Jalal anataka kufanya nini?
Mungu Kirshna, nisamehe.
Kwa muda mrefu sijaweza kukufanyia ibada.
Mbona?
Mungu wako Krishna aliabudiwa kila siku.
Mama mkwe wako alikuwa anafanya ibada ya mungu.
Kweli? Mama alifanya ibada?
Nilimwambia kuwa...
kuwa mila yangu ya kufanyia mungu Krishna ibada ingevunjika,
na akafanya ibada.
Nini kingine? Anakupenda sana.
Kwa sababu ya upinzani wake...
-mfalme alikupatia siku 10 za ziada. -Usitaje jina lake hapa.
Mbona umekasirika?
Sasa anakuchukulia kuwa huna hatia.
Alinikamata na kukamata kaka zangu, bila ushahidi wowote.
Kidonda cha dharau lake hakiwezi kupona kwa kutuachilia tu.
Malkia Jodha, malkia anakuja.
Hujambo mama?
Nilikuwa ninakuja kukushukuru.
Jodha, kwa mara ya kwanza, umeniomba.
Ningekosaje kulitimiza?
Wazazi hufurahi kama watoto wao wamefurahi.
Lakini Jalal alipotoa uamuzi kortini,
mbona hukufurahi, Jodha?
Kwa sababu sina furaha, mama.
Nimekasirika sana na nimekasirikia mwanaoo.
Vile ambavyo alinitendea... uchungu huo ni mwingi sana
kiasi kuwa furaha ya kuachiliwa, si kitu.
Iwapo unahisi vibaya kuhusu yale nimesema,
niko tayari kuadhibiwa.
Lakini siwezi kusahau dharau tulilopata
mimi, na watu wangu.
Ninajua kuwa Jalal amefanya kosa kwa kufanya mambo kwa haraka.
Ndiyo sababu nilipinga uamuzi wake.
Nilimwambia akupe siku 10 za kuthibitisha kuwa huna hatia.
Jalal alipoteza mtoto wake. Amehuzunika.
Lakini ninaelewa pia, uchungu uliovumilia
kwa sababu ya kupoteza mchumba wa dadako.
Una haki ya kukasirika.
Ni haki yako na ni muhimu
kwamba Jalal aelewe hasira hii.
Kwa sababu, awe mfalme au ombaomba,
ni kosa kuaibisha au kushutumu mtu kwa madai ya uongo.
Iwapo hukufurahishwa na jambo ambalo Jalal alifanya,
niambie bila woga wowote.
Mama, nina ombi.
Iwapo unahisi vibaya kuhusu kitu chochote ninachosema, niambie waziwazi.
Nina uhakika kuwa hutaruhusu hali kama hiyo iibuke.
Chochote utakachofanya au kusema, kitakuwa sahihi.
Mama, ninataka kukuuliza kitu.
Mbona mwana wako hana tabia zako?
Jodha, tabia ya mtu na utambulisho wake, hurithiwa.
Lakini maadili hufunzwa wakati wa kulea.
Si kosa la Jalal. Ni langu.
Sikuweza kuishi naye akikua.
Mama, si kosa lako.
Ni bahati mbaya kwa Mfalme,
kuwa hangeweza kupata upendo na utunzaji wako.